Α4-0034/96

Πρόταση οδηγίας του Ευρωπαϊκού Κοινοβουλίου και του Συμβουλίου όσον αφορά την τροποποίηση της οδηγίας του Συμβουλίου 93/6/ΕΟΚ της 15ης Μαρτίου 1993 σχετικά με την επάρκεια των ιδίων κεφαλαίων των επιχειρήσεων επενδύσεων και των πιστωτικών ιδρυμάτων και της οδηγίας του Συμβουλίου 93/22/ΕΟΚ της 10ης Μαΐου 1993 σχετικά με τις επενδυτικές υπηρεσίες στον τομέα των κινητών αξιών COM(95)0360 - C4-0305/95 - 95/0188(COD)

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Έβδομη αιτιολογική σκέψη

>Αρχικό κείμενο>

ότι κρίνεται σκόπιμο να λαμβάνονται τα μέτρα εφαρμογής σύμφωνα με τη διαδικασία ΙΙΙ εναλλακτική διατύπωση α) που προβλέπεται στο άρθρο 2 της απόφασης του Συμβουλίου 87/373/ΕΟΚ της 13ης Ιουλίου 1987 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή;

>Κείμενο μετά την ψηφοφορία στο ΕΚ>

ότι κρίνεται σκόπιμο να λαμβάνονται τα μέτρα εφαρμογής σύμφωνα με τη διαδικασία ΙΙ εναλλακτική διατύπωση β) που προβλέπεται στο άρθρο 2 της απόφασης του Συμβουλίου 87/373/ΕΟΚ της 13ης Ιουλίου 1987 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή;

(Τροπολογία 2)

Αιτιολογική σκέψη 7α (νέα)

>Κείμενο μετά την ψηφοφορία στο ΕΚ>

ότι στις 20 Δεκεμβρίου 1994 επετεύχθη συμφωνία σχετικά με ένα modus vivendi(1) μεταξύ του Ευρωπαϊκού Κοινοβουλίου, του Συμβουλίου και της Επιτροπής, όσον αφορά τα μέτρα εφαρμογής για πράξεις που εγκρίνονται σύμφωνα με τη διαδικασία του άρθρου 189Β της συνθήκης ΕΚ;

_______________

(1) ΕΕ C 293 της 08.11.1995, σελ. 1

(Τροπολογία 3)

ΑΡΘΡΟ 1

Άρθρο 10α, παράγραφος 2, δεύτερο, τρίτο και τέταρτο εδάφιο (Οδηγία 93/6/ΕΟΚ)

>Αρχικό κείμενο>

Η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής.

>Κείμενο μετά την ψηφοφορία στο ΕΚ>

Η Επιτροπή θεσπίζει μέτρα τα οποία μπορούν να εφαρμοστούν αμέσως. Εάν όμως τα μέτρα αυτά δεν είναι σύμφωνα με τη γνώμη που διατύπωσε η επιτροπή, ανακοινώνονται αμέσως από την Επιτροπή στο Συμβούλιο.

>Αρχικό κείμενο>

Όταν τα σχεδιαζόμενα μέτρα δεν είναι σύμφωνα με τη γνώμη της επιτροπής, ή αν δεν υπάρξει γνωμοδότηση, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.

>Κείμενο μετά την ψηφοφορία στο ΕΚ>

Στην περίπτωση αυτή η Επιτροπή αναβάλλει την εφαρμογή των μέτρων που αποφάσισε για περίιδο τριών μηνών από την ημερομηνία της ανακοίνωσης.

>Αρχικό κείμενο>

Εάν το Συμβούλιο δεν αποφασίσει εντός τριών μηνών από την ημερομηνία κατά την οποία του υποβλήθηκε η πρόταση, η Επιτροπή θεσπίζει τα προτεινόμενα μέτρα.

>Κείμενο μετά την ψηφοφορία στο ΕΚ>

Το Συμβούλιο μπορεί με ειδική πλειοψηφία, να λάβει διαφορετική απόφαση μέσα στην προθεσμία που προβλέπεται στο προηγούμενο εδάφιο.

(Τροπολογία 4)

ΑΡΘΡΟ 2

Άρθρο 29α, παράγραφος 2, δεύτερο, τρίτο και τέταρτο εδάφιο (Οδηγία 93/22/ΕΟΚ)

>Αρχικό κείμενο>

Η Επιτροπή θεσπίζει τα σχεδιαζόμενα μέτρα εφόσον είναι σύμφωνα με τη γνώμη της επιτροπής.

>Κείμενο μετά την ψηφοφορία στο ΕΚ>

Η Επιτροπή θεσπίζει μέτρα τα οποία μπορούν να εφαρμοστούν αμέσως. Εάν όμως τα μέτρα αυτά δεν είναι σύμφωνα με τη γνώμη που διατύπωσε η επιτροπή, ανακοινώνονται αμέσως από την Επιτροπή στο Συμβούλιο.

>Αρχικό κείμενο>

Αν τα σχεδιαζόμενα μέτρα δεν είναι σύμφωνα με τη γνώμη της επιτροπής, ή αν δεν υπάρξει γνωμοδότηση, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.

>Κείμενο μετά την ψηφοφορία στο ΕΚ>

Στην περίπτωση αυτή η Επιτροπή αναβάλλει την εφαρμογή των μέτρων που αποφάσισε για περίοδο τριών μηνών από την ημερομηνία της ανακοίνωσης.

>Αρχικό κείμενο>

Αν το Συμβούλιο δεν αποφασίσει εντός τριών μηνών από την ημερομηνία υποβολής της πρότασης, η Επιτροπή θεσπίζει τα προτεινόμενα μέτρα».

>Κείμενο μετά την ψηφοφορία στο ΕΚ>

Το Συμβούλιο μπορεί με ειδική πλειοψηφία, να λάβει διαφορετική απόφαση μέσα στην προθεσμία που προβλέπεται στο προηγούμενο εδάφιο.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου για την πρόταση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας του Συμβουλίου 93/6/ΕΟΚ της 15ης Μαρτίου 1993 σχετικά με την επάρκεια των ιδίων κεφαλαίων των επιχειρήσεων επενδύσεων και των πιστωτικών ιδρυμάτων και της οδηγίας του Συμβουλίου 93/22/ΕΟΚ της 10ης Μαΐου 1993 σχετικά με τις επενδυτικές υπηρεσίες στον τομέα των κινητών αξιών COM(95)0360 - C4-0305/95 - 95/0188(COD)

(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Κοινοβούλιο και το Συμβούλιο (COM(95)0360 - 95/0188(COD)) ((EE C 253 της 29.09.1995, σελ. 19)),

- έχοντας υπόψη το άρθρο 189Β, παράγραφος 2 και το άρθρο 57, παράγραφος 2 της Συνθήκης ΕΚ, σύμφωνα με τα οποία η επιτροπή υπέβαλε την πρόταση προς το Κοινοβούλιο (C4-0305/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Νομικών Θεμάτων και Δικαιωμάτων των Πολιτών και τη γνωμοδότηση της Επιτροπής Οικονομικής, Νομισματικής και Βιομηχανικής Πολιτικής (Α4-0034/96),

1. εγκρίνει την πρόταση της Επιτροπής με την επιφύλαξη των τροπολογικών που της επέφερε το Σώμα;

2. καλεί την Επιτροπή να τροποποιήσει αναλόγως την πρότασή της σύμφωνα με το άρθρο 189Α, παράγραφος 2, της Συνθήκης ΕΚ;

3. καλεί το Συμβούλιο να ενσωματώσει τις τροποποιήσεις του Κοινοβουλίου στην κοινή θέση που θα εκδώσει σύμφωνα με το άρθρο 189 Β, παράγραφος 2, της Συνθήκης ΕΚ;

4. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Σώμα, να το ενημερώσει και ζητεί να κινηθεί η διαδικασία της συνδιαλλαγής;

5. υπενθυμίζει ότι η Επιτροπή υποχρεούται να υποβάλει στο Κοινοβούλιο κάθε τροποποίηση που προτίθεται να επιφέρει στην πρότασή της όπως αυτή τροποποιήθηκε από το Κοινοβούλιο;

6. αναθέτει στον πρόεδρό του να διαβιβάσει το παρόν ψήφισμα στο Συμβούλιο και την Επιτροπή.